इसका कारण हमारे समाज की संरचना और मानसिकता में है, जहां लड़कियों और महिलाओं के आत्मनिर्भर बनने और आगे बढ़ने की राह में तरह-तरह की धारणाएं और बाधाएं आड़े आती हैं। कहीं यह समाज के स्तर पर होता है, कहीं परिवार के स्तर पर, और बहुत सारे मामलों में दोनों स्तरों पर। यों हमारे समाज का एक हिस्सा जरूर ऐसा है, और ऐसे परिवारों की तादाद बढ़ती गई है, जो बेटियों को भी अपनी प्रतिभा निखारने और तरक्की करने के लिए प्रोत्साहित करते हैं। पर गौरतलब है कि सीबीएसइ की बारहवीं की परीक्षा में जिस हरियाणा की एक छात्रा ने दूसरा और एक ने तीसरा स्थान हासिल किया है, उसकी छवि बालक-बालिका अनुपात के लिहाज से कैसी है? यह अनुपात सुधरना चाहिए, इस परीक्षा परिणाम का एक संदेश यह भी है।